钦定古今图书集成/明伦汇编/闺媛典/第025卷 > 游应干妻张氏
## 钦定古今图书集成/明伦汇编/闺媛典/第025卷 > 游应干妻张氏

按《婺源县志》：“张氏名奇弟蓝田张春茂女，尚书游应
干再继配也，封淑人，孝敬慈惠。干家故贫，氏躬操井
臼，菽水务尽欢，抚冢子元润不啻己出。干寻登第，乞
南署，便迎养，时舅姑俱八旬，氏滫瀡腆洁，必亲必虔。
舅姑未进匕箸，不敢食，伺二人安寝乃始宴息。干既
历通显，自持澹薄，不异寒约。干宦辙所经，仁泽覃洽”，
居乡，厚亲族，赈贫乏，皆氏赞助之力居多。尝捐资建
上充桥，置田五亩，为修葺费，行人永便。举丈夫子五
人，恩不废。威恐其习骄倨，课读严切。叔子元汴，蚤登
贤书，季媳江氏遵氏家法惟谨，干为尚书。没京师，仅
季子元泾在侧，氏躬调汤药，治丧事，独极劳瘁。逾数
年，泾病剧，氏吁天请代，割股疗之。未期年泾亡，氏偕媳江氏尽瘁抚孤孙终老。